જસ્ટીસ મદન બી લોકુર અને જસ્ટીસ દીપક ગુપ્તાની બેંચે જણાવ્યુ કે, તાજમહેલના સંરક્ષણ વિશે સંસદની સ્થાયી કમિટીની રીપોર્ટ છતાં સરકારે કોઈ નક્કર પગલા લીધા નથી. સુપ્રીમ કોર્ટ બેંચે ઉત્તરપ્રદેશ સરકારને પુછ્યુ કે, તાજમહેલના આસપાસ ઉદ્યોગોને વધારવાની અનુમતિ કેમ આપી? સુપ્રીમ કોર્ટે પેરીસના એફિલ ટાવરનુ ઉદાહરણ આપતા કહ્યુ કે ઉત્તરપ્રદેશ સરકાર ત્યાંથી શિખામણ લે કે ઐતિહાસિક ઈમારતોને કેવી રીતે સંભાળી શકાય છે.